
REPUBLIKA E SHQIPËRISË
BASHKIA DEVOLL
KOMISIONI I BLERJEVE ME VLERË TË VOGEL



Nr.________Prot                                                                                                            Date ___.___.2026

FTESË PËR OFERTË


Emri dhe adresa e autoritetit kontraktor
Emri       Bashkia Devoll 
Adresa    Lagjia nr 1 Rruga 24 tetori nr 9, Bilisht
Tel/Fax    +355 81122288
E-mail      bashkiadevollprokurime@gmail.com
Faqja e Internetit     www.bashkiadevoll.al

Autoriteti kontraktor do të zhvillojë procedurën e prokurimit me vlerë të vogël 
me objekt: “Materiale Ndertimi Rikonstruksioni i Njesise Administrative Hoçisht” 
Data e zhvillimit do të jetë   11.11.2026  ,Ora 15:00  në adresën www.app.gov.al 


Jeni të lutur të paraqisni ofertën tuaj për këtë objekt prokurimi me këto të dhëna (specifikimet 
teknike të mallit/shërbimit/punës)

Materiale Ndertimi
	Nr.
	Pershkrimi
	Njesia
	Sasia

	1
	Tjegulla marselieze
	cope
	5,700

	2
	Ulluk shkarkimi PVC 33 cm
	ml
	160

	3
	Kulmore tjegulle betonike
	cope
	179

	4
	Lende  pishe e stazh
	m3
	14.5

	5
	Pllaka porcelani
	m2
	150



SPECIFIKIME TEKNIKE TË MATERIALEVE TË NDËRTIMIT
1. Tjegull marseljeze
Tjegulla marseljeze duhet të jetë prej materiali qeramik, e prodhuar nga argjila e pjekur në temperaturë të lartë, e tipit Marseille, me profil dhe sistem mbivendosjeje të përshtatshëm për mbulimin e çative.
Materiali duhet të jetë i cilësisë së parë, me sipërfaqe të rregullt, pa krisje, deformime, thyerje apo defekte të tjera që cenojnë cilësinë dhe funksionalitetin e tij.
Tjegullat duhet të kenë rezistencë të përshtatshme mekanike, rezistencë ndaj ngricave, lagështirës dhe kushteve atmosferike, duke garantuar papërshkueshmëri dhe largim të rregullt të ujërave të shiut.
Përmasat, forma, pesha dhe mënyra e montimit duhet të jenë në përputhje me sistemin e mbulimit të çatisë dhe udhëzimet teknike të prodhuesit.
Materiali duhet të jetë në përputhje me standardin SSH EN 1304,.

2. Ulluk shkarkimi PVC 33 cm
Ulluku i shkarkimit duhet të jetë prej materiali PVC-U (polivinilklorur i paplastifikuar), i destinuar për mbledhjen dhe largimin e ujërave atmosferike nga sipërfaqja e çatisë.
Ulluku duhet të ketë dimension nominal 33 cm, sipas specifikimit të sistemit të prodhuesit, me formë dhe profil të përshtatshëm për instalimin në skajin e çatisë.
Materiali duhet të jetë i ri, i cilësisë së parë, me sipërfaqe të njëtrajtshme, pa plasaritje, deformime apo dëmtime të tjera. Duhet të ketë rezistencë ndaj rrezatimit ultraviolet (UV), ndryshimeve të temperaturës, lagështirës dhe kushteve atmosferike.
Sistemi duhet të sigurojë mbledhjen dhe largimin e ujërave pa rrjedhje dhe të përfshijë elementet e nevojshme të montimit, si kapëse mbajtëse, bashkues, tapa fundore, kënde dhe elemente lidhëse me tubat e shkarkimit.
Lidhjet duhet të realizohen sipas sistemit të prodhuesit, duke garantuar qëndrueshmëri dhe hermeticitet.
Produkti duhet të jetë në përputhje me standardin SSH EN 607 

3. Kulmore tjegulle betonike
Kulmorja duhet të jetë element i parafabrikuar prej betoni, i projektuar për mbulimin dhe mbrojtjen e vijës së kreshtës së çatisë, në bashkimin e dy planeve të mbulimit.
Elementi duhet të jetë i prodhuar nga përzierje çimentoje, agregatesh minerale dhe uji, me formë dhe përmasa të përshtatshme për sistemin e tjegullave të përdorura në çati.
Materiali duhet të jetë i cilësisë së parë, pa krisje, thyerje, deformime apo defekte të dukshme. Duhet të ketë rezistencë të përshtatshme mekanike, qëndrueshmëri ndaj lagështirës, ngricave dhe ndikimeve atmosferike.
Forma dhe dimensionet e kulmores duhet të sigurojnë mbivendosje të përshtatshme dhe mbrojtje nga depërtimi i ujërave atmosferike. Ngjyra dhe përfundimi sipërfaqësor duhet të jenë të përshtatshme me tjegullat e përdorura në çati.
Montimi duhet të kryhet me elemente fiksuese mekanike ose me sistemin përkatës të prodhuesit, duke garantuar qëndrueshmëri, ventilim dhe mbrojtje të vijës së kreshtës.
Produkti duhet të jetë në përputhje me standardin SSH EN 490 

4. Lëndë pishe e stazhionuar
Lënda e drurit duhet të jetë prej pishe natyrale, e sharruar dhe e stazhionuar, e përshtatshme për përdorim në konstruksionin mbajtës të çatisë, përfshirë trarët, mahitë dhe elementet e tjera përbërëse të konstruksionit.
Druri duhet të jetë i cilësisë së parë, i tharë në mënyrë natyrale ose artificiale, me përmbajtje lagështie të përshtatshme për përdorimin në konstruksione druri, rekomandueshëm jo më shumë se 18–20%, sipas projektit dhe kushteve të përdorimit.
Materiali duhet të jetë pa kalbëzime, myk aktiv, dëmtime nga insektet, deformime të konsiderueshme dhe defekte të tjera që cenojnë qëndrueshmërinë dhe aftësinë mbajtëse të elementeve.
Lënda e drurit duhet të ketë seksione të rregullta, sipërfaqe të sharruar dhe përmasa sipas projektit konstruktiv. Klasifikimi i rezistencës mekanike duhet të jetë në përputhje me kërkesat e projektit, sipas klasave përkatëse të rezistencës për drurin strukturor.
Druri duhet të trajtohet me lëndë mbrojtëse kundër insekteve, kërpudhave dhe agjentëve biologjikë, në përputhje me kushtet e përdorimit.

5. Pllaka porcelani
Pllakat duhet të jenë prej materiali qeramik të tipit porcelan, të prodhuara me teknologji presimi dhe pjekjeje në temperaturë të lartë, të përshtatshme për shtrimin e dyshemeve ose veshjen e mureve, sipas përcaktimeve të projektit.
Pllakat duhet të jenë të cilësisë së parë, me përmasa dhe trashësi uniforme, me sipërfaqe të rregullt, pa krisje, deformime, thyerje, njolla apo defekte të tjera që cenojnë cilësinë estetike dhe teknike.
Materiali duhet të jetë i klasës BIa, me përthithje uji jo më të madhe se 0,5%, sipas standardit përkatës. Pllakat duhet të kenë rezistencë të përshtatshme mekanike, ndaj konsumimit, gërryerjes, njollave dhe agjentëve kimikë të përdorimit të zakonshëm.
.Për sipërfaqet e dyshemeve duhet të sigurohet koeficienti i përshtatshëm kundër rrëshqitjes, në varësi të funksionit dhe kushteve të përdorimit të ambientit.
Pllakat duhet të jenë në përputhje me standardin SSH EN 14411 

KËRKESA TË PËRGJITHSHME PËR MATERIALET
Të gjitha materialet e ndërtimit duhet të jenë të reja, të papërdorura, të cilësisë së parë dhe të përshtatshme për destinacionin e përcaktuar në projekt.
Materialet duhet të plotësojnë kërkesat e standardeve shqiptare dhe europiane në fuqi, si dhe kërkesat e legjislacionit përkatës për produktet e ndërtimit.
Përpara Konfirmimit si Fitues	, Operatori Ekonomik  duhet të paraqite  mostrat per secilin artikull  pranë Autoritetit Kontraktor.
Materialet që nuk plotësojnë kërkesat teknike ose paraqesin defekte dhe dëmtime nuk do të pranohen për përdorim në objekt.
Transportimi, magazinimi dhe ruajtja e materialeve duhet të kryhen në mënyrë të tillë që të mos cenohen karakteristikat teknike, cilësia dhe integriteti i tyre deri në momentin e përdorimit.
Operatori ekonomik duhet te marre persiper transportin deri ne Njesine Administrative Hoçisht.

Autoriteti kontraktor do të verifikojë në Qendrën Kombëtare të Regjistrimit nëse operatori ekonomik ofertues ka në objektin e ushtrimit të veprimtarisë së tij edhe objektin që po prokurohet,në të kundërt oferta do të refuzohet automatikisht nga komisioni.
         

II.Operatori ekonomik i renditur i pari, përpara se të shpallet fitues, duhet të dorëzojë pranë autoritetit kontraktor nje moster per secilin artikull si dhe dokumentet si më poshtë:
· Deklaraten e permbushjes se specifikimeve teknike. 
· Deklarimin e konfliktit te interesit.
· Oferten ekonomike e cila permban vleren e ofertes te ciles i bashkelidhet nje liste e hollesishme cmimesh.
· Nje vertetim qe konfirmon shlyerjen e te gjitha detyrimeve te maturuara te energjise elektrike
· QKR ku te kete te regjistruar si aktivitet objektin e prokurimit (jo më parë se tre muaj nga dita e hapjes së ofertës.)
· Vertetim Banke qe permban Niptin e operatorit ,numrin e llogarise dhe IBAN  
· Kopje të Certifikatës elektronike për Fiskalizimin, për tatimpaguesin që përdor Platformën Qëndrore të Faturave;
Kopje të Certifikatës elektronike për Fiskalizimin dhe Kopje të vlefshme të Kontratës të lidhurme shoqerinë e Certifikuar për zgjidhjen softwere-ike në përdorim, për tatimpaguesin që lëshon faturat nëpërmjet zgjidhjes softwere-ike;


· Afati i levrimit te mallit/realizimit te sherbimit do te jete 5 (pese) dite nga shpallja fitues.

Operatori ekonomik i renditur i pari, duhet te paraqitet prane autoritetit kontraktor me dokumentacionin e mesiperm  brenda 24 oreve nga nga momenti i publikimit ne Sistemin e Prokurimit Elektronik te njoftimit te fituesit.
Në ofertën e tij, ofertuesit duhet të paraqesë të dhënat e plota të personit të kontaktit.


TITULLARI I AUTORITETIT KONTRAKTOR /OSE PERSONI I AUTORIZUAR PREJ TIJ

image1.png




